stanford-oval/wikipedia huggingface dataset:
กฎหมายล้มละลาย
ไทย > การฟ้องให้ลูกหนี้ล้มละลายโดยเจ้าหนี้

เจ้าหนี้ในคดีล้มละลาย ได้แก่ เจ้าหนี้มีประกัน และเจ้าหนี้ไม่มีประกัน ซึ่งทั้งสองมีหลักเกณฑ์ในการฟ้องให้ลูกหนี้ล้มละลายและการขอรับชำระหนี้แตกต่างกัน
นิยามของคำว่า "เจ้าหนี้มีประกัน” มีบัญญัติไว้ในมาตรา 6 แห่งประมวลกฎหมายล้มละลาย ว่าหมายความว่า เจ้าหนี้ผู้มีสิทธิเหนือทรัพย์สินของลูกหนี้ในทางจำนอง จำนำ หรือสิทธิยึดหน่วงหรือเจ้าหนี้ผู้มีบุริมสิทธิที่บังคับได้ทำนองเดียวกับผู้รับจำนำ
การที่เจ้าหนี้จะฟ้องให้ลูกหนี้ล้มละลายในศาลไทย ลูกหนี้จะต้องมีภูมิลำเนาหรือประกอบธุรกิจในประเทศไทยหรือเคยมีภูมิลำเนาหรือประกอบธุรกิจในประเทศไทยย้อนหลังไป 1 ปี และจะต้องพิจารณาก่อนว่าเจ้าหนี้ที่มาฟ้องเป็นเจ้าหนี้ธรรมดาหรือเจ้าหนี้มีประกัน
ไทย > การฟ้องให้ลูกหนี้ล้มละลายโดยเจ้าหนี้ > การฟ้องให้ลูกหนี้ล้มละลายโดยเจ้าหนี้ธรรมดา

การที่เจ้าหนี้ธรรมดาจะฟ้องให้ลูกหนี้ล้มละลาย จะต้องพิสูจน์ให้ได้ว่า
1. ลูกหนี้มีหนี้สินล้นพ้นตัว กล่าวคือ มีหนี้สินมากกว่าทรัพย์สิน
2. เป็นหนี้ไม่น้อยกว่าหนึ่งล้านบาทในกรณีที่ลูกหนี้เป็นบุคคลธรรมดา หรือสองล้านบาทหากเป็นนิติบุคคล และ
3. หนี้นั้นอาจกำหนดจำนวนได้โดยแน่นอน
ทั้งนี้ แม้ว่าหนี้ดังกล่าวจะยังไม่ถึงกำหนดชำระ เจ้าหนี้ก็สามารถนำมาฟ้องให้ลูกหนี้ล้มละลายได้
ไทย > การฟ้องให้ลูกหนี้ล้มละลายโดยเจ้าหนี้ > การฟ้องให้ลูกหนี้ล้มละลายโดยเจ้าหนี้มีประกัน

ส่วนเจ้าหนี้มีประกัน เช่น เจ้าหนี้จำนอง นอกจากจะต้องพิสูจน์ตามหลักเกณฑ์ของเจ้าหนี้ธรรมดาแล้ว ยังมีเงื่อนไขเพิ่มเติมอีกว่า เจ้าหนี้นั้นไม่ได้เป็นผู้ต้องห้ามไม่ให้บังคับการชำระหนี้เอาแก่ทรัพย์สินของลูกหนี้เกินกว่าตัวทรัพย์ที่เป็นหลักประกัน (กล่าวคือ หากเป็นเจ้าหนี้จำนอง จะต้องมีข้อสัญญาให้บังคับชำระหนี้จากทรัพย์สินอื่นของลูกหนี้ได้ ไม่จำกัดเฉพาะทรัพย์สินที่จำนอง) และต้องบรรยายฟ้องว่า "ถ้าลูกหนี้ล้มละลายแล้ว จะยอมสละหลักประกันเพื่อประโยชน์แก่เจ้าหนี้ทั้งหลาย" หรือตีราคาหลักประกันมาในฟ้องซึ่งเมื่อหักกับจำนวนหนี้ของตนแล้ว เงินยังขาดอยู่อีกไม่น้อยกว่าหนึ่งล้านบาทหรือสองล้านบาท แล้วแต่กรณี
ไทย > การพิจารณาพิพากษาคดีล้มละลาย

เมื่อศาลรับฟ้องแล้ว ศาลจะมีหมายเรียกกำหนดวันนัดพิจารณา แต่ลูกหนี้จะยื่นหรือไม่ยื่นคำให้การก็ได้ ในการพิจารณา ศาลจะต้องพิจารณาให้ครบหลักเกณฑ์เงื่อนไขที่ลูกหนี้จะล้มละลายแล้วจึงมีคำสั่งพิทักษ์ทรัพย์เด็ดขาด (ลูกหนี้แพ้คดี) แต่หากศาลพิจารณาแล้วไม่ได้ความจริงตามเงื่อนไขที่จะต้องล้มละลาย หรือลูกหนี้นำสืบได้ว่าสามารถชำระหนี้ได้ทั้งหมด หรือมีเหตุอื่นที่ไม่สมควรให้ลูกหนี้ล้มละลาย ศาลจะยกฟ้อง (ลูกหนี้ชนะคดี)
ไทย > คำสั่งพิทักษ์ทรัพย์เด็ดขาดและการขอรับชำระหนี้

เมื่อศาลมีคำสั่งพิทักษ์ทรัพย์เด็ดขาดแล้ว ศาลจะแจ้งคำสั่งให้เจ้าพนักงานพิทักษ์ทรัพย์ทราบ และเจ้าพนักงานพิทักษ์ทรัพย์จะโฆษณาคำสั่งดังกล่าวในหนังสือพิมพ์และราชกิจจานุเบกษา ส่วนลูกหนี้จะถูกจำกัดสิทธิในการจัดการทรัพย์สินหรือกิจการของตน โดยจะมีเจ้าพนักงานพิทักษ์ทรัพย์เข้ามาทำหน้าที่ดังกล่าวแทน แต่ลูกหนี้ยังสามารถดำเนินการอื่น ๆ ที่ไม่เกี่ยวกับทรัพย์สินหรือกิจการของตนได้อยู่ 
เมื่อโฆษณาคำสั่งพิทักษ์ทรัพย์เด็ดขาดแล้ว เจ้าหนี้จะต้องยื่นคำขอรับชำระหนี้ต่อเจ้าพนักงานพิทักษ์ทรัพย์ภายในสองเดือน แต่หากเป็นเจ้าหนี้ที่อยู่ต่างประเทศก็สามารถขอขยายเวลานั้นเพิ่มได้อีกสองเดือน (รวมเป็นสี่เดือน) เพื่อให้เจ้าพนักงานพิทักษ์ทรัพย์รวบรวมทรัพย์สินของลูกหนี้และแบ่งให้เจ้าหนี้อย่างเท่าเทียมกัน (pari passu) หากเจ้าหนี้คนใดไม่ยื่นคำขอรับชำระหนี้ เจ้าหนี้ก็หมดสิทธิได้รับชำระหนี้จากลูกหนี้อีก แต่ไม่หมดสิทธิเรียกร้องจากผู้ค้ำประกันหรือลูกหนี้ร่วมของลูกหนี้ 
ทั้งนี้ ลูกหนี้ที่ถูกพิทักษ์ทรัพย์เด็ดขาดมีสิทธิขอประนอมหนี้ก่อนล้มละลาย โดยขอชำระหนี้บางส่วน หรือขอชำระหนี้เป็นอย่างอื่น ถ้าการประนอมหนี้ก่อนล้มละลายสำเร็จก็ไม่ต้องเป็นบุคคลล้มละลาย แต่หากประนอมหนี้ไม่สำเร็จ หรือไม่มีการขอประนอมหนี้ ลูกหนี้ก็จะถูกพิพากษาให้ล้มละลายต่อไป
ไทย > การจบคดีล้มละลาย

กฎหมายล้มละลายของไทย กำหนดช่องทางการจบคดีล้มละลายไว้สามช่องทาง คือการประนอมหนี้หลังล้มละลาย การปลดล้มละลาย และการยกเลิกการล้มละลาย
ไทย > การจบคดีล้มละลาย > การประนอมหนี้หลังล้มละลาย

เมื่อลูกหนี้ล้มละลายแล้วลูกหนี้สามารถขอประนอมหนี้กับเจ้าหนี้ได้ เมื่อการประนอมหนี้สำเร็จ เจ้าหนี้ทั้งหลายก็จะผูกพันได้รับชำระหนี้ตามคำขอประนอมหนี้ ยกเว้นเจ้าหนี้ภาษีอากรและเจ้าหนี้ในหนี้ที่เกิดจากการทุจริตฉ้อโกงของลูกหนี้ หากไม่ได้ให้ความยินยอมไว้เป็นหนังสือก็จะไม่ผูกพันด้วยและคงได้รับชำระหนี้เต็มจำนวน
การประนอมหนี้ไม่ทำให้ผู้ค้ำประกันหรือหุ้นส่วน หรือลูกหนี้ร่วมของลูกหนี้หลุดพ้นจากหนี้ไปด้วย เจ้าหนี้ยังเรียกร้องจากผู้ค้ำประกัน หุ้นส่วน ลูกหนี้ร่วมของลูกหนี้ได้อยู่จนครบ
ไทย > การจบคดีล้มละลาย > การปลดจากล้มละลาย

การปลดจากล้มละลาย อาจเป็นไปโดยคำสั่งศาล หรือโดยผลของกฎหมาย โดยหากมีการแบ่งทรัพย์ให้เจ้าหนี้ที่ขอรับชำระหนี้แล้วไม่น้อยกว่าร้อยละ 50 และไม่เป็นบุคคลล้มละลายโดยทุจริต ผู้ล้มละลายก็อาจขอให้ศาลมีคำสั่งปลดจากล้มละลายได้ หรือหากลูกหนี้ที่เป็นบุคคลธรรมดาล้มละลายมาแล้วครบสามปี ก็จะปลดจากล้มละลายโดยผลของกฎหมาย
เมื่อปลดจากล้มละลายแล้ว จะมีผลให้บุคคลล้มละลายหลุดพ้นการล้มละลาย มีอำนาจจัดการทรัพย์สินที่ได้มาหลังจากการปลดล้มละลายและหลุดพ้นจากหนี้ที่ขอรับชำระหนี้ได้ทั้งปวง ยกเว้นหนี้ภาษีอากรและหนี้ที่เกิดจากการทุจริตฉ้อโกงของลูกหนี้คงยังได้รับชำระหนี้เต็มจำนวน
การปลดจากล้มละลายไม่ทำให้ผู้ค้ำประกันหรือหุ้นส่วน หรือลูกหนี้ร่วมของลูกหนี้หลุดพ้นจากหนี้ไปด้วย เจ้าหนี้ยังเรียกร้องจากผู้ค้ำประกัน หุ้นส่วน ลูกหนี้ร่วมของลูกหนี้ได้อยู่จนครบ
ไทย > การจบคดีล้มละลาย > การยกเลิกการล้มละลาย

เมื่อมีเหตุอย่างใดอย่างหนึ่งต่อไปนี้ ผู้มีส่วนได้เสียหรือเจ้าพนักงานพิทักษ์ทรัพย์มีคำขอต่อศาลให้ยกเลิกการล้มละลายได้
(1) เจ้าพนักงานพิทักษ์ทรัพย์ไม่อาจดำเนินการให้ได้ผลเพื่อประโยชน์แก่เจ้าหนี้ทั้งหลาย เพราะเจ้าหนี้ผู้เป็นโจทก์ไม่ช่วยหรือยอมเสียค่าธรรมเนียมหรือค่าใช้จ่ายหรือวางเงินประกันตามที่เจ้าพนักงานพิทักษ์ทรัพย์เรียกร้อง และไม่มีเจ้าหนี้อื่นสามารถและเต็มใจกระทำการดังกล่าวแล้ว ภายในกำหนดเวลาหนึ่งเดือนนับแต่วันที่เจ้าหนี้ผู้เป็นโจทก์ได้ขัดขืนหรือละเลยนั้น
(2) ลูกหนี้ไม่ควรถูกพิพากษาให้ล้มละลาย
(3) หนี้สินของบุคคลล้มละลายได้ชำระเต็มจำนวนแล้ว
ถ้าลูกหนี้ปฏิเสธหนี้สินรายใด แต่ลูกหนี้ยอมทำสัญญาและให้ประกันต่อศาลว่าจะใช้เงินให้เต็มจำนวนกับค่าธรรมเนียมด้วยก็ดี หรือถ้าหาตัวเจ้าหนี้ไม่พบ แต่ลูกหนี้ได้นำเงินเต็มจำนวนมาวางต่อศาลก็ดี ให้ถือว่าหนี้สินรายนั้นได้ชำระเต็มจำนวนแล้ว
(4) เมื่อเจ้าพนักงานพิทักษ์ทรัพย์ได้แบ่งทรัพย์ครั้งที่สุด หรือไม่มีทรัพย์สินจะแบ่งให้แก่เจ้าหนี้แล้ว ต่อแต่นั้นมาภายในกำหนดเวลาสิบปี เจ้าพนักงานพิทักษ์ทรัพย์ไม่อาจรวบรวมทรัพย์สินของบุคคลล้มละลายได้อีก และไม่มีเจ้าหนี้มาขอให้เจ้าพนักงานพิทักษ์ทรัพย์จัดการรวบรวมทรัพย์สินของบุคคลล้มละลาย
โดยการยกเลิกการล้มละลายตาม (1) หรือ (2) นั้นไม่ทำให้ลูกหนี้หลุดพ้นหนี้สิน ส่วนการยกเลิกการล้มละลายตาม (3) หรือ (4) ทำให้ลูกหนี้หลุดพ้นจากหนี้สินทั้งหมด รวมถึงหนี้ภาษีอากรและหนี้จากความทุจริตฉ้อโกงด้วย
ครอกโคไดล์

ครอกโคไดล์ (ในภาษาอังกฤษเรียกว่า crocodile ซึ่งแปลว่า จระเข้) อาจหมายถึง
ครอกโคไดล์ (วันพีซ) เป็นผู้บงการในภาคทะเลทรายและเป็น 7 เทพโจรสลัด
จิม ครอกโคไดล์ ตัวละครจากเรื่องเกมกลคนอัจฉริยะ GX
ครอกโคไดล์ (เสื้อผ้า) ยี่ห้อเสื้อผ้า
ครอกโคไดล์ (บริษัท) สำนักงานนักพากย์ของญี่ปุ่น
กุสตาฟ โฮลส์

ภาพถ่ายของโฮลส์ ถ่ายโดย Herbert Lambert
กุสตาฟ โฮลส์ (อังกฤษ: Gustav Holst) (21 กันยายน ค.ศ. 1874–25 พฤษภาคม ค.ศ. 1934) เป็นนักดนตรีชาวอังกฤษ โดยโอสต์โด่งดังจากเพลงตับ เดอะ พลาเนตส์
โอสต์เรียนใน Royal College of Music ในกรุงลอนดอน
โดยเขาได้แรงจูงใจจาก Grieg, Wagner Richard Strauss และ Ralph Vaughan Williams
ชื่อเต็มของโฮลส์คือ Gustavus Theodor von Holst แต่เขาได้ตัด "von" จากชื่อของเขาเพื่อตอบสนองการต่อต้านเยอรมันในอังกฤษระหว่างสงครามโลกครั้งที่ 1 และทำให้เป็นทางการในพินัยกรรมเมื่อปี ค.ศ. 1918
ประวัติ > ช่วงเริ่มต้น

โฮลส์เกิดในวันที่ 21 กันยายน ค.ศ. 1874 ที่บ้านเลขที่ 4 Pittville Terrace (ชื่อในปัจจุบัน:Clarence Road), เมืองเชลันแฮม กลอสเตอร์เชอร์ ประเทศอังกฤษ
บ้านของเขาได้เปิดเป็นพิพิธภัณฑ์ ในปี ค.ศ. 1974
กุสตาฟวัส วอน โฮลส์ (อังกฤษ: Gustavus von Holst) (เป็นปู่ของโฮลส์เกิดปี 1799) ได้ย้ายจากเมืองไรกา ประเทศลัตเวีย ไปยังประเทศอังกฤษพร้อมกับพ่อแม่ของเขาตั้งแต่ยังเป็นเด็ก เขากลายมาเป็นครูสอนและนักประพันธ์เพลงสำหรับฮาร์พชื่อดัง อดอล์ฟ วอน โฮลส์ (อังกฤษ: Adolph von Holst) ผู้เป็นพ่อของโฮลส์เป็นนักเล่นหีบเพลงและนักร้องประสานเสียงที่โบสถ์ออล์เซนทส์ใน Pittville พ่อของโฮลส์ได้สอนการเล่นเปียโนให้กับเขาด้วย
Audio biography

ในปี ค.ศ. 2007 สถานีวิทยุ BBC ช่อง 4 ได้เปิด The Bringer of Peace ซึ่งเป็นอัตชีวประวัติของโฮลส์ที่กลัวว่าจะไม่ประสบความสำเร็จจากการแต่งเพลง เดอะ พลาเนตส์
ผลงาน

ผลงานที่ทำให้โฮลส์โด่งดังคือ เดอะ พลาเนตส์ ซึ่งเป็นเพลงตับ มีทั้งหมด 7 เพลงด้วยกันประกอบไปด้วยดาวเคราะห์ 7 ดวงได้แก่ ดาวพุธ, ดาวศุกร์, ดาวอังคาร, ดาวพฤหัสบดี, ดาวเสาร์, ดาวยูเรนัส และดาวเนปจูน ซึ่งมีการเรียงลำดับดังนี้
ดาวอังคาร, ผู้นำมาซึ่งสงคราม (Mars, the Bringer of War)
ดาวศุกร์, ผู้นำมาซึ่งสันติ (Venus, the Bringer of Peace)
ดาวพุธ, เทพสื่อสารติดปีก (Mercury, the Winged Messenger)
ดาวพฤหัสบดี, ผู้นำมาซึ่งความรื่นรมย์ (Jupiter, the Bringer of Jollity)
ดาวเสาร์, ผู้นำมาซึ่งความชรา (Saturn, the Bringer of Old Age)
ดาวยูเรนัส, ผู้วิเศษ (Uranus, the Magician)
ดาวเนปจูน, ฤๅษี (Neptune, the Mystic)
ผลงานที่ถูกเลือก

ผลงานเด่นของกุสตาฟ โฮลส์ ได้แก่:
First Suite in E-flat for Military Band (1909)
Second Suite in F for Military Band (1911)
Hammersmith: Prelude and Scherzo H178, Op. 52
St Paul's Suite
เดอะ พลาเนตส์ Op. 32 (1920)
Moorside Suite, A (Brass Band) (1928)
Choral Fantasia (1930)
Brook Green Suite
เชิงอรรถ

1 2 3 4  "ConcBritannica-GHolst Britannica Concise, "Gustav Holst", 2006, webpage". คลังข้อมูลเก่าเก็บจากแหล่งเดิมเมื่อ 2007-12-31. สืบค้นเมื่อ 2011-02-12.
1 2 3 4  B-GH Encyclopædia Britannica Online, "Gustav Holst", 2006
↑  Short, pp. 23–4
↑  
HighBeam Encyclopedia, "Gustav Holst", 2006,
   Encyclopedia.com webpage:
   EC-GHolst.
1 2 3  
   "Gustavus Theodore Holst" (biography),
   Classical Net, 2006, webpage:
   CNet-GHolst.
1 2  Short, p.9
↑  "Holst Birthplace Museum website". คลังข้อมูลเก่าเก็บจากแหล่งเดิมเมื่อ 2009-07-01. สืบค้นเมื่อ 2011-02-12.
↑  ในปัจจุบันเป็นพิพิธภัณฑ์ขนาดเล็ก
↑  BBC – Press Office – Network Radio Programme Information Week 4 Wednesday 23 January 2008
↑  "Gustav Holst (1874–1934) | Compositions" (online),
   Kenric Taylor, 2006, GustavHolst.info webpage:
   GHI-opera เก็บถาวร 2010-10-28 ที่ เวย์แบ็กแมชชีน.
↑   Op.29 No.2 (Finale is another arrangement of the 4th movement in Second Suite) (1913)
หนังสืออ่านเพิ่มเติม

Holst, Imogen, Gustav Holst: A Biography, Oxford University Press, 1938.
Holst, Imogen, Gustav Holst and Thaxtead (4-page pamphlet)
Randel, Michael, The Harvard Biographical Dictionary of Music, Harvard University Press, 1996. Cf. p. 390.
แหล่งข้อมูลอื่น

www.GustavHolst.info
Ian Lace's Biography
List of compositions
Gustav Holst: The Lost Films (Discovered 2009)
The Planets Suite Op. 32 เก็บถาวร 2008-09-05 ที่ เวย์แบ็กแมชชีน Live recording by Peabody Concert Orchestra (2002)
Holst Birthplace Museum, Cheltenham เก็บถาวร 2010-03-05 ที่ เวย์แบ็กแมชชีน
Gustav Holst at Pytheas Center for Contemporary Music
| [[วิกิพีเดีย:|ข้อมูลบุคคล]] |
| --- | --- |
ชื่อ: Holst, Gustav}
ชื่ออื่น: 
รายละเอียดโดยย่อ: 
วันเกิด: 1874
สถานที่เกิด: 
วันตาย: 1934
สถานที่ตาย: 
อนุสาวรีย์ของโฮลส์ใน เมืองเชลตันแฮม ประเทศอังกฤษ
การลงประชามติเงินให้กู้กรีซ พ.ศ. 2558

ผลการลงประชามติแบ่งตามพื้นที่
การออกเสียงประชามติเพื่อตัดสินใจว่ากรีซจะยอมรับเงื่อนไขการช่วยเหลือวิกฤติหนี้สาธารณะภายในประเทศหรือไม่ ซึ่งเสนอโดยคณะกรรมการยุโรป กองทุนการเงินระหว่างประเทศ และธนาคารกลางยุโรปเมื่อ 25 มิถุนายน 2558 ได้มีการลงประชามติเมื่อ 5 กรกฎาคม 2558 นายกรัฐมนตรีอาเลกซิส ซีปรัส ประกาศให้มีการลงประชามติในตอนเช้าตรู่ของวันที่ 27 มิถุนายน 2558 และเป็นที่รับรองในวันถัดมาโดยรัฐสภาและประธานาธิบดี ซึ่งเป็นการลงประชามติครั้งแรกหลังจากการลงประชาติมติสาธารณรัฐในปี 2507 และเป็นการลงประชามติครั้งแรกของกรีซที่ไม่เกี่ยวข้องกับรูปแบบการปกครองของประเทศ
ผลการลงประชามติข้อเสนอในการช่วยเหลือได้ถูกปฎิเสธโดยเสียงส่วนใหญ่ร้อยละ 61 ต่อร้อยละ 39 ผลการลงประชามติยังทำให้อันโดนิส ซามารัส ผู้นำฝ่ายค้านและหัวหน้าพรรคประชาธิปไตยใหม่ต้องออกจากตำแหน่ง
ผล

| การลงประชามติเงินให้กู้กรีซ พ> ศ. 2558.ทางเลือก | การลงประชามติเงินให้กู้กรีซ พ> ศ. 2558.คะแนนเสียง | การลงประชามติเงินให้กู้กรีซ พ> ศ. 2558. % |
| --- | --- | --- |
|  ไม่เห็นชอบ | 3,558,450 | 61.31% |
| เห็นชอบ | 2,245,537 | 38.69% |
| บัตรดี | 5,803,987 | 94.2% |
| บัตรเสียหรือไม่ลงคะแนน | 357,153 | 5.8% |
| คะแนนเสียงทั้งหมด | 6,161,140 | 100.00% |
อัตราการลงคะแนน: 62.5%

จำนวนผู้มีสิทธิ์ลงคะแนน: 9,858,508
จักรพรรดิฮั่นเจา

สมเด็จพระจักรพรรดิเจาแห่งราชวงศ์ฮั่น หรือ ฮั่นเจาตี้ (劉弗陵; 94 ปีก่อน ค.ศ. - 74 ปีก่อน ค.ศ.) เป็นจักรพรรดิองค์ที่ 8 แห่งราชวงศ์ฮั่นตะวันตก ตั้งแต่ 87 ถึง 74 ปีก่อนคริสตกาล
จักรพรรดิฮั่นเจาเป็นพระราชโอรสองค์สุดท้องของจักรพรรดิฮั่นอู่ ในช่วงเวลาที่พระองค์ประสูติ จักรพรรดิฮั่นอู่มีพระชนมายุ 62 พรรษา เจ้าชายฝูหลิงสืบราชบัลลังก์หลังจากจักรพรรดิฮั่นอู่สวรรคตเมื่อ 87 ปีก่อนคริสตกาล พระองค์มีพระชนมายุเพียง 8 พรรษา ฮั่ว กวางซึ่งเป็นขุนนางคนสนิทของพระราชบิดาทำหน้าที่เป็นผู้สำเร็จราชการแทนพระองค์
การครองราชย์อันยาวนานของจักรพรรดิฮั่นอู่ทำให้ราชวงศ์ฮั่นตะวันตกขยายตัวอย่างมาก  อย่างไรก็ตาม การทำสงครามอย่างต่อเนื่องได้ทำให้เงินในท้องพระคลังเริ่มร่อยหลอลง จักรพรรดิฮั่นเจา ภายใต้การปกครองของ ฮั่ว กวาง ได้เริ่มลดภาษีและลดค่าใช้จ่ายในราชสำนัก เป็นผลให้ประชาชนมีความสุขและราชวงศ์ฮั่นเจริญรุ่งเรืองกับยุคแห่งสันติภาพ แต่จักรพรรดิฮั่นเจาก็สวรรคตอย่างกะทันหันหลังจากครองราชย์เพียง 13 ปีเมื่อพระชนมายุเพียง 20 พรรษาโดยไร้รัชทายาททำให้ราชสกุลสายตรงสายที่ 2 ซึ่งสืบสายพระโลหิตจากจักรพรรดิฮั่นเหวินสิ้นสุดลง พระญาติของพระองค์คือหลิวเฮ่อจึงได้สืบราชบัลลังก์ต่อมา
พระบรมวงศานุวงศ์

พระราชบิดา: จักรพรรดิฮั่นอู่ตี้
พระราชมารดา: พระสนมเจ้า
พระราชโอรสและพระราชธิดา
ไม่มีพระโอรส-ธิดา
| ก่อนหน้า |  | จักรพรรดิฮั่นเจา |  | ถัดไป |
| --- | --- | --- | --- | --- |
| จักรพรรดิฮั่นอู่ตี้ |  | จักรพรรดิจีน  (พ.ศ. 456 - พ.ศ. 469) |  | องค์ชายหลิวเฮ่อ |
| ด ค กจักรพรรดิราชวงศ์ฮั่น |
| --- | --- | --- |
ราชวงศ์ฮั่น
| ราชวงศ์ฮั่นตะวันตก |  เกาจู่  ฮุ่ย  จักรพรรดินีลฺหวี่ เฉียนเฉ่า  โฮ่วเฉ่า  เหวิน  จิง  อู่  เจา  หลิว เฮ่อ  เซฺวียน  ยฺเหวียน  เฉิง  ไอ  ผิง  หรูจึ  | 漢 |
| (ราชวงศ์ซิน) |  (หวัง หมั่ง)  | 漢 |
| กบฏลู่หลินและกบฏคิ้วแดง |  เกิงฉื่อ  หลิว เผินจึ  | 漢 |
| ราชวงศ์ฮั่นตะวันออก |  กวังอู่  หมิง  จาง  เหอ  ชาง  อัน  เป่ย์เซียงโหว  ชุน  ฉง  จื้อ  หฺวัน  หลิง (เลนเต้)  หลิว เปี้ยน (หองจูเปียน)  เซี่ยน (เหี้ยนเต้)  | 漢 |
เซี่ย → ชาง → โจว → ฉิน → ฮั่น → สามก๊ก → จิ้น / สิบหกรัฐ → เหนือ / ใต้ → สุย → ถัง → สิบรัฐ → เหลียว / ซ่ง / เซี่ยตะวันตก / จิน → หยวน → หมิง → ชิง → สาธารณรัฐจีน / สาธารณรัฐประชาชนจีน
กีฬาสเกตบอร์ดในโอลิมปิกฤดูร้อน 2024

การแข่งขันกีฬาสเกตบอร์ดในโอลิมปิกฤดูร้อน 2024 มีกำหนดจัดแข่งขันตั้งแต่วันที่ 27 กรกฎาคมถึง 7 สิงหาคม ค.ศ. 2024 ที่ปลัสเดอลากงกอร์ด ซึ่งเป็นการแข่งขันครั้งที่สองในโอลิมปิกฤดูร้อนนับตั้งแต่เปิดตัวกีฬาชนิดนี้อย่างเป็นทางการเมื่อสามปีก่อนหน้านี้ในโตเกียว 2020 ด้วยการแสดงความสามารถของเยาวชนและระดับการแข่งขันที่เพิ่มขึ้นอย่างต่อเนื่อง ในปารีส 2024 จะได้เห็นนักสเกตบอร์ดจำนวนมากขึ้นแข่งขันกันใน 4 รายการ (สตรีทและพาร์กสำหรับทั้งผู้ชายและผู้หญิง) ในขณะที่จำนวนนักกีฬาเพิ่มจาก 80 คนในโตเกียวเป็น 88 คน
การคัดเลือก

บทความหลัก: กีฬาสเกตบอร์ดในโอลิมปิกฤดูร้อน 2024 – รอบคัดเลือก
กำหนดการแข่งขัน

| 0 | 1 | 2 | 3 |
| --- | --- | --- | --- |
| Q | รอบคัดเลือก | F | รองชิงชนะเลิศ |
| รายการ ↓ / วันที่ → | ส>  27 | ส>  27 | อา>  28 | อา>  28 | อ>  6 | อ>  6 | พ>  7 | พ>  7 |
| --- | --- | --- | --- | --- | --- | --- | --- | --- |
| พาร์กชาย |  |  |  |  |  |  | Q | F |
| สตรีทชาย | Q | F |  |  |  |  |  |  |
| พาร์กหญิง |  |  |  |  | Q | F |  |  |
| สตรีทหญิง |  |  | Q | F |  |  |  |  |
การลงประชามติในประเทศสวิตเซอร์แลนด์ ค.ศ. 1877

การลงประชามติในประเทศสวิตเซอร์แลนด์ มีการตั้งคำถามถึง 3 ข้อ จัดตั้งขึ้นที่ประเทศสวิตเซอร์แลนด์ เมื่อวันที่ 21 ตุลาคม ค.ศ. 1877
ผลการลงประชามติ > กฎหมายของรัฐบาลกลางเกี่ยวกับการทำงานในโรงงาน

| ทางเลือก | คะแนนเสียง | % |
| --- | --- | --- |
| เห็นชอบ | 181,204 | 51.5 |
| ไม่เห็นชอบ | 170,857 | 48.5 |
| ไม่ประสงค์ลงคะแนน / บัตรเสีย | – |  |
| คะแนนรวมทั้งหมด | 352,061 | 100 |
Source: Nohlen & Stöver
ผลการลงประชามติ > กฎหมายของรัฐบาลกลางเกี่ยวกับการชดเชยที่ไม่ได้ให้บริการในทางทหาร

| ทางเลือก | คะแนนเสียง | % |
| --- | --- | --- |
| เห็นชอบ | 170,223 | 48.4 |
| ไม่เห็นชอบ | 181,383 | 51.6 |
| ไม่ประสงค์ลงคะแนน / บัตรเสีย | – |  |
| คะแนนรวมทั้งหมด | 351,606 | 100 |
Source: Nohlen & Stöver
ผลการลงประชามติ > กฎหมายของรัฐบาลกลางในสิทธิทางการเมืองของผู้คนตั้งถิ่นฐานและการเดินทางและการเสียสิทธิของประชาชนชาวสวิส

| ทางเลือก | คะแนนเสียง | % |
| --- | --- | --- |
| เห็นชอบ | 131,557 | 38.2 |
| ไม่เห็นชอบ | 213,230 | 61.8 |
| ไม่ประสงค์ลงคะแนน / บัตรเสีย | – |  |
| คะแนนรวมทั้งหมด | 344,787 | 100 |
Source: Nohlen & Stöver
การลงประชามติเอกราชสกอตแลนด์ พ.ศ. 2557

มีการลงประชามติว่าประเทศสกอตแลนด์ควรเป็นประเทศเอกราชหรือไม่ในวันที่ 18 กันยายน 2557
หลังความตกลงระหว่างรัฐบาลสกอตแลนด์และสหราชอาณาจักร มีการเสนอร่างพระราชบัญญัติการลงประชามติเอกราชสกอตแลนด์ซึ่งกำหนดการจัดการลงประชามตินี้ในวันที่ 21 มีนาคม 2556 ผ่านรัฐสภาสกอตแลนด์เมื่อวันที่ 14 พฤศจิกายน 2556 และได้รับพระบรมราชานุญาตในวันที่ 17 ธันวาคม 2556
คำถามลงประชามติที่คณะกรรมการการเลือกตั้งแนะนำจะเป็น "สกอตแลนด์ควรเป็นประเทศเอกราชหรือไม่" ผู้ออกเสียงลงคะแนนตอบได้เพียงใช่หรือไม่ ผู้อยู่อาศัยทุกคนในสกอตแลนด์ที่มีอายุเกิน 16 ปีสามารถออกเสียงลงมติได้โดยมีข้อยกเว้นบางประการ รวมมีกว่า 4 ล้านคน ข้อเสนอเอกราชต้องการคะแนนเสียงข้างมากปรกติจึงจะผ่าน
เยสสกอตแลนด์ (Yes Scotland) เป็นกลุ่มรณรงค์หลักสนับสนุนเอกราช ขณะที่เบตเทอร์ทูเกเธอร์ (Better Together) เป็นกลุ่มรณรงค์หลักคัดค้านเอกราช ขณะที่กลุ่มรณรงค์ พรรคการเมือง ธุรกิจ หนังสือพิมพ์และปัจเจกบุคคลสำคัญอื่นอีกมากเกี่ยวข้องด้วยเช่นกัน ปัญหาสำคัญที่ถูกหยิบยกระหว่างการรณรงค์มีเงินตราซึ่งสกอตแลนด์หลังได้รับเอกราชจะใช้ รายจ่ายสาธารณะและน้ำมันทะเลเหนือ
การนับคะแนนเริ่มหลังปิดการออกเสียงลงคะแนนเลือกตั้งเมื่อ 22:00 BST (21:00 UTC) ของวันที่ 18 กันยายน เช้าวันที่ 19 กันยายน 2557 เมื่อนับการลงมติทั้งหมดแล้ว 55.3% ลงมติคัดค้านเอกราช หลังจากนั้น อเล็กซ์ ซัลมอนด์ นายกรัฐมนตรีสกอตแลนด์ได้ประกาศลาออกจากตำแหน่งนายกรัฐมนตรีและหัวหน้าพรรคแห่งชาติสกอตเพื่อแสดงความรับชอบต่อผลประชามติ
ผล

| การลงประชามติเอกราชสกอตแลนด์ พ> ศ. 2557.ทางเลือก | การลงประชามติเอกราชสกอตแลนด์ พ> ศ. 2557.คะแนนเสียง | การลงประชามติเอกราชสกอตแลนด์ พ> ศ. 2557. % |
| --- | --- | --- |
|  ไม่เห็นชอบ | 2,001,926 | 55.30% |
| เห็นชอบ | 1,617,989 | 44.70% |
| บัตรดี | 3619915 | 99.91% |
| บัตรเสียหรือไม่ลงคะแนน | 3,429 | 0.09% |
| คะแนนเสียงทั้งหมด | 3,623,344 | 100.00% |
อัตราการลงคะแนน: 84.59%

จำนวนผู้มีสิทธิ์ลงคะแนน: 4,283,392

ผลแบ่งตามพื้นที่สภา
การลงประชามติเอกราชประเทศลัตเวีย ค.ศ. 1991

การลงประชามติแยกเป็นเอกราช เกิดขึ้นที่สาธารณรัฐสังคมนิยมโซเวียตลัตเวีย เมื่อวันที่ 3 มีนาคม ค.ศ. 1991 ควบคู่ไปกับการทำประชามติที่คล้ายกันในสาธารณรัฐสังคมนิยมโซเวียตเอสโตเนียในวันเดียวกัน การลงประชามติยังเป็นที่รู้จักกันในชื่อ "การสำรวจความคิดเห็นเกี่ยวกับเอกราชของสาธารณรัฐลัตเวีย" ผู้มีสิทธิเลือกตั้งถูกถามว่า "คุณสนับสนุนสาธารณรัฐลัตเวียที่เป็นประชาธิปไตยและเป็นอิสระหรือไม่" พลเรือนสาธารณรัฐลัตเวียที่ขึ้นทะเบียนในหน่วยของกองทัพโซเวียตก็มีสิทธิ์ลงคะแนนในแบบสำรวจนี้
เอกราชของลัตเวียได้รับการฟื้นฟูในวันที่ 21 สิงหาคม ค.ศ. 1991
ผลการลงมติ

| ตัวเลือก | คะแนน | % |
| --- | --- | --- |
| เห็นด้วย | 1,227,562 | 74.9 |
| ไม่เห็นด้วย | 411,374 | 25.1 |
| งดออกเสียง/บัตรเสีย | 27,192 | – |
| รวมทั้งหมด | 1,666,128 | 100 |
| ผู้ใช้สิทธิ์ทั้งหมด | 1,902,802 | 87.6 |
Source:
จักรพรรดิฮั่นหลิง

สมเด็จพระจักรพรรดิหลิงแห่งราชวงศ์ฮั่น หรือ ฮั่นหลิงตี้ หรือ ฮั่นเลนเต้ (ค.ศ. 156/157 – 13 พฤษภาคม ค.ศ. 189) พระนามส่วนพระองค์ หลิว หง เป็นสมเด็จพระจักรพรรดิผู้มีอำนาจพระองค์ที่ 12 และพระองค์สุดท้ายของราชวงศ์ฮั่นตะวันออก เป็นพระโอรสของเล่าจั้ง เชื้อพระวงศ์ชั้นสูงแห่งราชวงศ์ฮั่น เชื้อสายราชนิกูลเล่า เจ้าเมืองตูตัง เมื่อสิ้นบุญ พระเจ้าฮวนเต้ (漢桓帝) ได้ขอพระองค์นั้นไปชุบเลี้ยงในพระบรมมหาราชวัง ทรงเป็นที่โปรดปรานของสมเด็จพระจักรพรรดิฮั่นฮวนเต้มาก จึงทรงแต่งตั้งเป็นพระรัชทายาท เนื่องจากพระองค์ไม่มีพระราชโอรส
เมื่อสมเด็จพระจักรพรรดิฮั่นฮวนเต้เสด็จสวรรคตใน พ.ศ. 711 พระองค์จึงได้เสด็จขึ้นครองราชย์ต่อจากพระเจ้าฮวนเต้ในปีเดียวกัน ขณะมีพระชนมายุ 12 พรรษา และได้แต่งตั้งพระราชมารดาของพระองค์ขึ้นเป็น พระพันปีหลวงตังไทเฮา เพราะฉะนั้นเองพระมารดาของพระเจ้าเลนเต้จึงเป็น สมเด็จพระพันปีหลวงไทเฮาเพียงพระองค์เดียวในประวัติศาสตร์จีนที่ไม่ได้เป็นพระมเหสีของฮ่องเต้พระองค์ใด และรัชสมัยของพระองค์นั่นก็เป็นอีกชนวนหนึ่งที่ก่อให้เกิดยุคสามก๊ก เนื่องจากหลังจากทรงครองราชสมบัติไป 10 กว่าปี ก็เริ่มตีตัวออกห่างจากราชการบ้านเมือง หลงมัวเมาในสุรานารี และคำป้อยอของขันที ขันทีก็ได้ใจรีดนาทาเร้นราษฎร ดังนั้นใน พ.ศ. 726 จึงมีกลุ่มชาวนาต่างจังหวัดตั้งกลุ่มกบฏโพกผ้าเหลือง (黃巾之亂) เริ่มยึดครองขยายอำนาจแผ่ไปแว่นแคว้นต่าง ๆ
ราชธานีได้ส่งสาส์นไปยังหัวเมืองน้อยใหญ่ให้ช่วยยกทัพมาปราบกบฏโพกผ้าเหลือง และปิดประกาศขอรับสมัครชายผู้ต้องการปกป้องชาติ ซึ่งทำให้ เล่าปี่ (劉備), กวนอู (關羽), เตียวหุย (張飛) ได้มาพบกัน และร่วมมือกัน และเป็นโอกาสให้ตั๋งโต๊ะ (董卓) ได้ขึ้นมาเรืองอำนาจกดขี่ชาวบ้าน ทางวังหลวงก็มีความแตกแยก เพราะมีพระราชโอรส 2 พระองค์ คือ หองจูเปียน พระราชโอรสในสมเด็จพระจักรพรรดิฮั่นเลนเต้กับสมเด็จพระจักรพรรดินีโฮเฮา กับหองจูเหียบ พระราชโอรสในสมเด็จพระจักรพรรดิฮั่นเลนเต้กับพระสนมอองบีหยิน แต่ก็ไม่ได้รับความสนพระทัยจากพระเจ้าเลนเต้มากนัก จนในที่สุด ก็เสด็จสวรรคตใน พ.ศ. 732
พระบรมวงศานุวงศ์

พระราชบิดาบุญธรรม พระเจ้าฮั่นฮวนตี้
พระราชมารดา พระพันปีหลวงตังไทเฮา
พระมเหสี / พระสนม
จักรพรรดินีซ่ง
จักรพรรดินีเหอ
พระสนมอองบีหยิน
พระราชโอรส
หองจูเปียน พระราชโอรสอันเกิดจากพระนางโฮเฮา ต่อมาขึ้นครองราชย์เป็นพระเจ้าฮั่นเซ่าเต้
หองจูเหียบ พระโอรสอันเกิดจากพระนางอองบีหยิน ต่อมาขึ้นครองราชย์เป็นพระเจ้าฮั่นเหี้ยนเต้
การลงประชามติเพื่อคุ้มครองแรงงานประเทศสวิตเซอร์แลนด์ ค.ศ. 1924

การลงประชามติเพื่อคุ้มครองแรงงาน เกิดขึ้นที่ประเทศสวิตเซอร์แลนด์ เมื่อวันที่ 17 กุมภาพันธ์ ค.ศ. 1924 โดยมีผู้ใช้สิทธิ์ลงมติ เพื่อแก้ไขกฎหมายแรงงานถึง 57.6%
ผลการลงมติ

| การลงมติ | คะแนน | % |
| --- | --- | --- |
| เห็นด้วย | 320,668 | 42.4 |
| ไม่เห็นด้วย | 436,180 | 57.6 |
| งดออกเสียง | 7,676 | – |
| บัตรเสีย | 1,981 | – |
| รวมทั้งหมด | 766,505 | 100 |
| ผู้ใช้สิทธิ์ทั้งหมด | 995,663 | 77.0 |
Source: Nohlen & Stöver
ครองแครงกรอบ

ครองแครงกรอบ เป็นขนมไทยเก่าแก่ ส่วนผสมหลักคือ แป้ง ไข่ไก่ เกลือ น้ำตาล น้ำมันพืช พริกไทย กระเทียม พริก รากผักชี น้ำตาล ทำโดยการทอดแป้งข้าวสาลี ครองแครงกรอบมีกลิ่นหอมของผักชีและกระเทียมรู้สึกได้ถึงรสของพริกไทย มีความเผ็ดร้อนเล็กน้อย
เมื่อปี พ.ศ.2496 ตามที่บันทึกไว้ใน ตำราของหวาน 200 ชนิดของ พวง บุนนาค เรียก ขนมคลางแคลง
จอห์น แอล โกรฟ

นาย จอห์น แอล โกรฟ (Mr. John L. Grove) (26 ม.ค. 2464  - 16 มิถุนายน 2546) เป็นนักประดิษฐ์และนักอุตสาหกรรมชาวอเมริกัน ซึ่งเป็นที่รู้จักกันเป็นอย่างดีในการพัฒนาอุตสาหกรรมปั้นจั่นชนิดไฮดรอลิก (hydraulic crane) และกระเช้ายกคน (access lift)
เขากำเนิดที่ เมือง Franklin County, Pennsylvania ที่ประเทศสหรัฐอเมริกา ในปี 2464, จอห์นและพี่ชาย Dwight และ Wayne Nicarry ได้เริ่มประดิษฐ์รถขนวัสดุในฟาร์ม (farm wagons) ในเมือง Shady Grove รัฐ Pennsylvania และได้ร่วมก่อตั้ง Grove Manufacturing Company in 2490  และเนื่องจากความจำเป็นในการหาวิธีเคลื่อนย้ายเหล็กที่หนักโดยใช้รถขนวัสดุ  เขาได้ใช้ความรู้ทางไฮดรอลิกเพื่อพัฒนาเพื่อพัฒนาปั้นจั่นที่ยังมีการใช้งานในยุคเริ่มต้น  ผู้จัดจำหน่ายปั้นจั่นหลายรายได้สนใจในปั้นจั่นของเขาซึ่งส่งผลให้เกิดการประดิษฐ์รถปั้นจั่นชนิดเคลื่อนที่สำหรับใช้ในงานอุตสาหกรรมเป็นคันแรก  และการตัดสินใจครั้งนี้ได้ทำให้เปลี่ยนบริษัทผู้ผลิตรถขนวัสดุธรรมดากลายเป็นบริษัทผู้นำในตลาดรถปั้นจั่นของโลกทันทีในช่วงปลายปี 2493 อย่างรวดเร็ว  นอกจากนั้น เขายังได้ร่วมกับ Paul K. Shockey พัฒนาระบบบันไดเหล็กแบบยืดได้โดยใช้ไฮดรอลิกสำหรับติดตั้งบนรถบรรทุกดับเพลิง (fire trucks)  โดยภายในบริษัท Grove Manufacturing จอห์นจะเป็นผู้ดูแลแผนกปั้นจั่น ส่วน Dwight จะดูแลอุปกรณ์ที่ใช้ในงานฟาร์ม
การเติบโตอย่างรวดเร็ว เนื่องจากความต้องการปั้นจั่นชนิดไฮดรอลิก ส่งผลให้บริษัทขยายงานจนมีพนักงานกว่า 1,000 คนในปี 2510  และในปีเดียวกัน จากความขัดแย้งภายในและปัญหาด้านสุขภาพ เขาได้ตัดสินใจขายบริษัท Grove Manufacturing ให้ the Walter Kidde Company บริษัทด้านระบบดับเพลิงรายใหญ่  และเป็นเหตุให้เขาออกจากบริษัทในปี 2511
ต่อมาในปี 2512 จอห์นและ Paul Shockey ได้ร่วมก่อตั้งบริษัท Condor Industries เพื่อผลิตอุปกรณ์สำหรับยกคนโดยใช้ไฮดรอลิก ที่นิยมเรียก รถกระเช้า (self-propelled, telescoping hydraulic ariel 'cherry-picker' style lifts)  ในปี 2516 บริษัท Condor Industries ได้เปลี่ยนชื่อมาเป็น JLG Industries (JLG ย่อมาจากชื่อของเขา John L. Grove)  และได้ประดิษฐ์ผลิตภัณฑ์ใหม่อันมีนวัตกรรมมากมาย เช่น ลิฟต์สำหรับติดตั้งบนรถขับเคลื่อนบนราง (mounting lifts on track-driven) เป็นต้น
Source : 
https://en.wikipedia.org/wiki/John_L._Grove
http://www.jlg.com/en/about-jlg/history เก็บถาวร 2015-10-21 ที่ เวย์แบ็กแมชชีน